Document ID: 32007D0128

KOMISIJAS LĒMUMS
(2007. gada 20. februāris),
ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Ungārijas un Apvienotās Karalistes mājputniem
(izziņots ar dokumenta numuru K(2007) 510)
(Dokuments attiecas uz EEZ)
(2007/128/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
tā kā:
(1)
Komisijas 2006. gada 14. jūnija Lēmumā 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem un Lēmuma 2006/135/EK atcelšanu (3) ir noteikti daži aizsardzības pasākumi, lai, pārvietojot putnus un to produktus, nepieļautu putnu gripas izplatīšanos tajos Kopienas apgabalos, kuros slimība nav konstatēta.
(2)
Komisija 2007. gada 31. janvārī pieņēma Lēmumu 2007/79/EK, ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Ungārijas mājputniem, lai apstiprinātu A un B apgabalu Ungārijā (4) un minētās reģionalizācijas ilgumu pēc attiecīgās slimības uzliesmojuma Ungārijā.
(3)
Epidemioloģiskās situācijas dēļ saistībā ar H5N1 apakštipa putnu gripas uzliesmojumu, ko konstatēja Ungārijas mājputniem, ir jāmaina ierobežotie piekļuves apgabali un pasākumu ilgums.
(4)
Komisija pēc augsti patogēnā H5N1 apakštipa putnu gripas uzliesmojuma Apvienotajā Karalistē pieņēma 2007. gada 5. februāra Lēmumu 2007/83/EK, ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Apvienotās Karalistes mājputniem.
(5)
Pasākumi, kurus saskaņā ar Lēmumu 2006/415/EK veica Apvienotā Karaliste, tostarp minētā lēmuma 4. pantā paredzētā A un B apgabala izveidi, Pārtikas aprites un dzīvnieku veselības pastāvīgās komitejas ietvaros ir pārskatīti.
(6)
Tāpēc Lēmums 2006/415/EK ir attiecīgi jāgroza.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/415/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2007. gada 20. februārī

Labels: 3
0
18
6